CELEX: 62020TN0036
Language: da
Date: 2020-01-22 00:00:00
Title: Sag T-36/20: Sag anlagt den 22. januar 2020 — IF mod Parlamentet

6.4.2020   
            
            
               DA
            
            
               Den Europæiske Unions Tidende
            
            
               C 114/10
            
         
      Sag anlagt den 22. januar 2020 — IF mod Parlamentet
      (Sag T-36/20)
      (2020/C 114/09)
      Processprog: engelsk
      
         Parter
      
      
         Sagsøger: IF (ved advokat C. Bernard-Glanz)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Afgørelsen af 16. april 2019, hvorved sagsøgeren blev fritaget for sine pligter som vicegeneralsekretær for Alliancen af Liberale og Demokrater for Europa (ALDE), annulleres.
               
            
                  —
               
               
                  Europa-Parlamentet tilpligtes at betale sagsøgeren et beløb på 50 000 EUR i erstatning for den lidte ikke-økonomiske skade med tillæg af lovbestemte renter indtil fuld betaling har fundet sted.
               
            
                  —
               
               
                  Europa-Parlamentet tilpligtes at betale sagsøgeren et beløb på 1 000 EUR som kompensation for, at hendes oprindelige retsstilling ikke kan genskabes, med tillæg af lovbestemte renter indtil fuld betaling har fundet sted.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om retsaktens udsteders manglende kompetence og en tilsidesættelse af »princippet om parallelitet i formkravene«.
                  
                              —
                           
                           
                              Det gøres i denne henseende gældende, at selv om den anfægtede afgørelse blev truffet af gruppens formandskab, skulle den være truffet af gruppens præsidium.
                           
                        
            
                  2.
               
               
                  Andet anbringende om en tilsidesættelse af retten til at blive hørt før en foranstaltning, der påvirker én negativt, vedtages.
                  
                              —
                           
                           
                              Det gøres i denne henseende gældende, at sagsøgeren ikke blev givet mulighed for effektivt at fremføre sine synspunkter, før den anfægtede afgørelse blev truffet.
                           
                        
            
                  3.
               
               
                  Tredje anbringende om en tilsidesættelse af retten til en fair, upartisk og omhyggelig behandling af éns sager, og om en utilstrækkelig begrundelse.
                  
                              —
                           
                           
                              Det gøres i denne henseende gældende, at
                              
                                          —
                                       
                                       
                                          formandsskabet ikke blev forelagt alle de relevante oplysninger i den omhandlede sag med omhu og upartiskhed, før den vedtog den anfægtede afgørelse, og
                                       
                                    
                                          —
                                       
                                       
                                          idet formandskabet godkendte gruppens generalsekretærs notits af 12. april 2019, som indeholdt urigtige begrundelser, behæftede formandsskabet den anfægtede afgørelse med den samme mangel.